钦定古今图书集成/方舆汇编/职方典/第1541卷 > 平越府学校考 通志
## 钦定古今图书集成/方舆汇编/职方典/第1541卷 > 平越府学校考 通志

本府

平越府儒学　“明宣德癸丑年，参议李睿创建卫学于平越卫之西南。成化二年，迁建察院左。万历二十九年设府，改卫学为府学。三十一年，改建于府之南。四十五年，更迁于府之东。崇祯十五年，知府陈绍英迁于府之西南，去旧学基不远。明末兵燹，学宫半圮。”

皇清顺治十七年，守道徐弘业、知府喻全昱复“改迁。”

西南旧址：正殿五楹，东西庑各五楹，戟门三楹。前棂星门，左腾蛟坊，右起凤坊，明伦堂，敬一亭。后殿圮坊毁，康熙二十二年，知府裴天锡重修建。

学署　在启圣祠右

溥仁书院　在府城南门内。

皇清康熙四年，守道徐弘业建，共十二楹。延平“越诸。”

生肄业其中，复捐百金置田，取岁入以供诸生之费。

石壁书院　在府城内敬一亭之后。明嘉靖七年，佥事朱佩建，今废。

中峰书院　在旧卫治傍。明嘉靖十三年，驿丞陈邦敷修建，今废。

学田　、原额田三百一十二亩七分八釐五毫。荒芜田二百二亩八釐五毫。

《实在》田一百一十亩七分。

原额本色学租仓斗米四十八石一斗二升一合八勺。

田荒无征学租仓斗米二十七石一斗八升一合八勺。

无征学租银一十一两一毫三忽九微九纤一尘九渺。

实在有征学租仓斗米一石二斗；有征折色学租银一两八钱。

原额“久荒” 地二亩，无征额租仓斗、谷三斗。原额“久荒” 学塘二口，无征额租银一两二钱。府亲辖：

原额、学田一百三十一亩九分一厘五毫。荒芜田七十三亩五分一厘五毫。

“《实在》熟田” 五十八亩四分；

原额学租仓斗米一十三石一斗四升七合八勺。

田荒无征米一石四斗六升七合八勺。

实在有征米一十一石六斗八升。

原额学租银一十一两一毫三忽九微九纤一尘九渺。全荒无征。

平越县儒学　附府学

外州县

瓮安县儒学　。瓮安、馀庆二县旧附黄平州。

皇清康熙二十六年，总督范承勋“题设瓮安县学。”

学田原额田一百五十一亩三分七釐。

荒芜田一百二十三亩七釐；

“《实在》熟田” 二十八亩三分；

原额本色学租仓斗米二十九石七升四合，田荒无征米二十四石六斗一升四合。

实在有征米四石四斗六升。

原额“全征折色学租仓斗米一石二斗” ，该折征学租银一两八钱。

馀庆县儒学　附瓮安县学

湄潭县儒学　明万历二十九年设县，附黄平州学。四十八年，始设湄潭县儒学。

学田　原额全荒学田五亩五分。

无征学租仓斗米一石一斗。

全荒地二亩无征额租仓斗谷三斗。

黄平州儒学　：旧为兴隆卫学。

皇清康熙二十六年，徙州治于卫，以卫学为“州学。”

学田　原额全熟学田二十四亩。

原额全征本色学租仓斗米四石八斗。

原额“全荒学塘二口，无征塘租银一两二钱。”